**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**GRAD BOSANSKA KRUPA**

**GRADSKI ORGAN UPRAVE**

**Broj: 07-11-5-636/24**

Bosanska Krupa, 18.03.2024.godine

 Na osnovu člana 64. stav (1) tačka b) i člana 70. stav (1), (3) i (6) Zakona o javnim nabavkama („Službeni glasnik BiH“, broj: 39/14 i 59/22), u otvorenom postupku nabavke radova s namjerom provođenja e-aukcije –Nabavka i ugradnja sportskog poda - parketa za sportsku dvoranu u Bosanskoj Krupi, na prijedlog Komisije za provođenje postupka javne nabavke, Gradonačelnik grada Bosanska Krupa, kao rukovodilac organa uprave donosi:

**ODLUKU**

**o izboru najpovoljnijeg ponuđača**

1. Prihvata se ponuda **Grupe ponuđača „TRISAR-INN“ d.o.o. Sarajevo i d.o.o. „BC-GRADNJA“ Bosanska Krupa,** u predmetu nabavke radova: – **Nabavka i ugradnja sportskog poda - parketa za sportsku dvoranu u Bosanskoj Krupi**, sa cijenom u ukupnom iznosu od **214.500,00 KM bez PDV**, odnosno **250.965,00 KM sa PDV- om**.
2. Izabrani ponuđač se obavezuje da u roku ne dužem od 10 (deset) dana od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka a), b), c) i d) Zakona o javnim nabavkama.
3. Po konačnosti ove odluke sa izabranim ponuđačem potpisat će se ugovor o izvođenju radova u predmetu nabavke radova: – Nabavka i ugradnja sportskog poda - parketa za sportsku dvoranu u Bosanskoj Krupi.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-636/24 od 23.1.2024. godine. Javna nabavka je provedena putem otvorenog postupka s namjerom provođenja e-aukcije- Nabavka i ugradnja sportskog poda - parketa za sportsku dvoranu u Bosanskoj Krupi. Obavještenje o nabavci broj: 1272-1-3-7-3-6/24 od 23.1.2024. godine objavljeno na portalu JN (TD od preuzelo ukupno 15 ponuđača) i u „Službenom glasniku BiH“, broj: 6/24 od 26.1.2024. godine i ispravka za obavještenje o nabavci broj: 1272-1-3-7-8-31/24 od 7.3.2024. godine objavljena u „Službenom glasniku BiH“, broj: 18/24 od 15.3. 2024. godine.

Po objavljenoj ispravci za obaviještenje o nabavci rok za prijem ponuda je bio 15.3.2024. godine do 12,00 sati. Do označenog roka za prijem ponuda na protokol Ugovornog organa za nabavku radova- Nabavka i ugradnja sportskog poda - parketa za sportsku dvoranu u Bosanskoj Krupi, pristigla je jedna ponuda, kako je konstatovano od strane Komisije za provođenje postupka javne nabavke na zapisniku o otvaranju ponuda i to ponuda:

1. **Grupa ponuđača „TRISAR-INN“ d.o.o. Sarajevo i d.o.o. „BC-GRADNJA“ Bosanska Krupa,** broj protokola: 07-11-5-636-4/24, zaprimljena dana 15.3.2024. godina u 11:00 sati.

Komisija za provođenje postupka javne nabavke je u skladu sa tenderskom dokumentacijom dana 18.3.2024. godine u 12,30 sati izvršila javno otvaranje ponuda i na zapisnik konstatovala:

1. **Grupa ponuđača „TRISAR-INN“ d.o.o. Sarajevo i d.o.o. „BC-GRADNJA“ Bosanska Krupa dostavio je ponudu:**

cijena ponude: **214.500,00KM bez PDV**,

iznos PDV: **36.465,00 KM**

ukupna cijena ponude: **250.965,00 KM sa PDV- om,**

Nema popusta

Komisija je konstatovala da je ponuda **Grupe ponuđača „TRISAR-INN“ d.o.o. Sarajevo i d.o.o. „BC-GRADNJA“ Bosanska Krupa** potpuna i ispravna u formalno-pravnom smislu (Grupa ponuđača je dostavila ponudu u skladu sa tenderskom dokumentacijom, ispunila uslove za učešće, dostavila potrebne dokaze, kao i da računskih grešaka nije bilo), te da je cijena ponude u okviru procijenjene vrijednosti.

Također je konstatovano da je u ovom postupku predviđeno provođenje e-aukcije, ali se ista neće provoditi, jer je zaprimljena samo jedna prihvatljiva ponuda, a shodno članu 3. stav (3) Pravilnika o načinu korištenja e-aukcije.

Shodno navedenom, a kako je kriterij za dodjelu ugovora najniža cijena, Komisija za provođenje postupka javne nabavke predložila je Ugovornom organu da donese Odluku o izboru najpovoljnijeg ponuđača i to Grupa ponuđača „TRISAR-INN“ d.o.o. Sarajevo i d.o.o. „BC-GRADNJA“ Bosanska Krupa i zaključi Ugovor s istim.

S obzirom da je kriterij za dodjelu ugovora „najniža cijena tehnički zadovoljavajuće ponude, “ da je ponuda ponuđača Grupe ponuđača „TRISAR-INN“ d.o.o. Sarajevo i d.o.o. „BC-GRADNJA“ Bosanska Krupa jedina pristigla ponuda, prihvatljiva i u okviru procjenjene vrijednosti predmetne nabavke, Ugovorni organ je odlučio kao u dispozitivu odluke.

**Pouka o pravnom lijeku**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke. Žalba se izjavljuje URŽ-u putem ugovornog organa u pisanoj formi direktno, elektronskim putem, ako je elektronsko sredstvo definirano kao način komunikacije u tenderskoj dokumnetaciji, ili preporučenom poštanskom pošiljkom u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik

 **GRADONAČELNIK**

 Armin Halitović

Dostavljeno:

1. Grupa ponuđača „TRISAR-INN“ d.o.o. Sarajevo

 i d.o.o. „BC-GRADNJA“ Bosanska Krupa putem e-maila

1. U spis
2. a/a